Viðvera okkar hér er blanda af kennslu með fyrirlestrum og innlögnum frá heimamönnum , við fáum þrjár heimsóknir heimamanna með fyrirlestra og innlagnir ” . Auk þess er um að ræða sjálfstæða vinnu nemendanna á tímabilinu . Nemarnir munu skipuleggja viðburði í bænum næstu tvær vikurnar og nú þegar er búið að skipuleggja viðburð sem verður í Herhúsinu næsta laugardag , og samsýningu í Segli 67 laugardaginn 26. janúar n.k . Krakkarnir eru búin að skoða marga staði á Siglufirði , svo sem Síldaminjasafnið , sundlaugina , bakaríið , rakarastofuna , bókasafnið , Sjálfsbjörgu og eru full af hugmyndum . Í kvöld fara svo nemar tveir og tveir saman í mat til heimafólks á Siglufirði og í Ólafsfirði . Þetta gefur þeim tækifæri til að kynnast heimamönnum , og einnig heimamönnum að kynnast þessum ungu og upprennandi listamönnum . Þannig myndast tengsl milli fjölskyldna og listafólksins sem er að stíga sín fyrstu skref utan skólans , nýbúin að skila lokaritgerðum sínum , og eru að undirbúa lokaverkefnin til að útskrifast frá LHÍ í vor . “ Þetta myndar svo mikilvæg tengsl , bæði fyrir listafólkið en ekki síður fyrir okkur íbúa Fjallabyggðar , að kynnast og tengjast þessu unga og upprennandi listafólki sem er að stíga sín fyrstu skref eftir skólann ” segir Aðalheiður . “ Það hefur sýnt sig með þessa hópa sem hafa verið að koma til okkar hingað í Alþýðuhúsið , bæði Reitir og listasmiðjan SKAFL , að þetta fólk er að skila sér mikið aftur inn í samfélagið með ýmsum hætti , til að sýna , koma með fjölskyldurnar sínar , og tveir eru búnir að kaupa sér hús hérna , og sumir vilja helst setjast hér að . Allt er þetta árangur af því skapandi starfi sem fram fer hér ” segir Aðalheiður einnig .